OpenLLM-France/wikimedia huggingface dataset:
# El nen dofí

El nen dofí (originalment en persa, پسر دلفینی) és una pel·lícula d'animació coproduït entre l'Iran, Rússia, Turquia i Alemanya de l'any 2022 per l'estudi Sky Frame, dirigida i escrita per Mohammad Khairandish i produïda per Mohammad Amin Hamdani. S'ha doblat al català i es va estrenar als cinemes el 30 de setembre de 2022.

## Sinopsi

El dofí de musell llarg Bola de Neu rescaten un nen que troben al mar i el crien com un més de la família. Viu una vida sense preocupacions sota les onades, fins que un malvat pop gegant pren el poder al món submarí. El nen és desterrat a terra ferma, on el bondadós capità Murvarid l’acull. Amb l’ajuda del capità i del seu fidel amic i gairebé germà, el nen emprèn un viatge per resoldre el misteri del seu veritable origen.

## Taquilla

Es va projectar a Rússia abans de ser mostrada a l'Iran i va aconseguir vendre 100 milions de rubles cosa que segons el productor de la pel·lícula, la va situar en el segon lloc de les pel·lícules més vistes a Rússia.

## Referències

* ↑ «El nen dofí». ésAdir. [Consulta: 24 juliol 2022].
* ↑ «انیمیشن پسر دلفینی متقاضی فیلم فجر» (en persa), 11-01-2021. [Consulta: 24 juliol 2022].
* ↑ «L'octubre comença amb quatre estrenes en català als cinemes». Generalitat de Catalunya. [Consulta: 1r octubre 2022].
* ↑ «فروش میلیون دلاری «پسر دلفینی» در روسیه/ در تدارک نسخه سریالی و ساخت عروسک هستیم | خبرگزاری صبا» (en persa), 05-07-2022. [Consulta: 24 juliol 2022].

## Enllaços externs

* El nen dofí a Goita què fan, ara!
* Tràiler en català
# Tatami (pel·lícula)

Tatami és una pel·lícula del 2023 dirigida per Guy Nattiv i Zar Amir Ebrahimi, a partir d'un guió del mateix Nattiv i d'Elham Erfani. És protagonitzada per Arienne Mandi, Ebrahimi, Jaime Ray Newman, Ash Goldeh i Sina Parvaneh. S'ha doblat al català.
Es va projectar per primer cop al 80è Festival Internacional de Cinema de Venècia el 2 de setembre de 2023, i va rebre valoracions positives de la crítica i del públic.

## Referències

* ↑ «Israeli director, Iranian actress team up on movie for the first time». Jerusalem Post, 09-02-2023. [Consulta: 24 maig 2023].
* ↑ «First film co-directed by Iranian and Israeli spotlights Iranian human rights abuses». Israelnationalnews.com, 08-02-2023. [Consulta: 24 maig 2023].
* ↑ «Holy Spider' Star Zar Amir Ebrahimi, 'Golda' Director Guy Nattiv Team on Iran-Defying Film 'Untitled Judo,' WestEnd to Launch Sales at EFM». Weareactors.com, 08-02-2023. [Consulta: 24 maig 2023].
* ↑ «Tatami». Goita què fan, ara!, 2024. [Consulta: 13 setembre 2024].
* ↑ Tartaglione, Nancy. «Venice Film Festival Lineup: Mann, Lanthimos, Fincher, DuVernay, Cooper, Besson, Coppola, Hamaguchi In Competition; Polanski, Allen, Anderson, Linklater Out Of Competition – Full List». Deadline Hollywood, 25-07-2023. [Consulta: 25 juliol 2023].
* ↑ «Mostra del Cinema di Venezia: il Premio Brian 2023 a “Tatami” di Guy Nattiv e Zar Amir Ebrahimi». A ragion veduta. UAAR. [Consulta: 9 setembre 2023].
# Charles Littlejohn

Charles William Berry Littlejohn MC (Nelson, Nova Zelanda, 4 de gener de 1889 – Toorak, Austràlia, 4 d'agost de 1960) va ser un remer neozelandès que va competir amb el Regne Unit a començaments del segle xx.
Littlejohn va néixer a Nelson, Nova Zelanda. Estudià al Nelson College entre 1898 i 1903 i posteriorment al New College, de la Universitat d'Oxford. El 1912 va prendre part en els Jocs Olímpics d'Estocolm, on guanyà la medalla de plata en la competició del vuit amb timoner del programa de rem. El 1911 i 1912 va formar part de la tripulació d'Oxford que disputà la Regata Oxford-Cambridge. Fou condecorat amb la Creu Militar pels seus serveis durant la Primera Guerra Mundial.

## Referències

* ↑ «Full school list of Nelson College, 1856–2005». A: Nelson College Old Boys' Register, 1856–2006 (CD-ROM). 6th, 2006.
* ↑ Diploma students in Anthropology, University of Oxford 1907-1945 Arxivat 21/07/2011, a Wayback Machine.
* ↑ «Charles Littlejohn Olympic Results». sports-reference.com. Arxivat de l'original el 24 d'octubre 2012. [Consulta: 31 maig 2017].
# Alfred Messenger

Alfred William Messenger (Birmingham, 4 de desembre de 1887 – Birmingham, 1968) va ser un gimnasta artístic anglès que va competir a començament del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs complet per equips del programa de gimnàstica.

## Referències

* ↑ «Alfred Messenger Olympic Results». sports-reference.com. Arxivat de l'original el 12 d'agost 2011. [Consulta: 22 setembre 2016].
* ↑ Perfil a databaseolympics.com
# William Parker (remer)

Sir William Lorenzo Parker 3r Baronet (South Kensington, Londres, 9 de gener de 1889 – Pontypool, Torfaen, 27 d'octubre de 1971) va ser un remer anglès que va competir a començaments del segle xx.
Va heretar el títol de baronet a la mort de Sir William Biddulph Parker, segon baronet el 23 de gener de 1902. Estudià al New College de la Universitat d'Oxford. El 1912 va prendre part en els Jocs Olímpics d'Estocolm, on guanyà la medalla de plata en la competició del vuit amb timoner del programa de rem.
L'abril de 1913 va ser nomenat inspector auxiliar pel Consell d'Agricultura i Pesca. Fou Lord Lieutenant de Brecknockshire entre 1959 i 1964.

## Referències

* ↑ «William Parker Olympic Results». sports-reference.com. Arxivat de l'original el 10 d’agost 2011. [Consulta: 28 maig 2017].
* ↑ 'The London Gazette, 18 April, 1913
* ↑ «Leigh Rayment Baronets P». Arxivat de l'original el 2011-08-16. [Consulta: 28 maig 2017].
# Edward Pepper

Edward Ernest Pepper (Birmingham, West Midlands, 2 de novembre de 1879 – Worcester, Worcestershire, 1960) va ser un gimnasta artístic anglès que va competir a començament del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs complet per equips del programa de gimnàstica.

## Referències

* ↑ «Edward Pepper Olympic Results». sports-reference.com. Arxivat de l'original el 5 de novembre 2012. [Consulta: 21 setembre 2016].
* ↑ Perfil a databaseolympics.com
# James Reid

James Reid (Buckie, Moray, 8 de març de 1875 – Buckie, 19 de març de 1957) va ser un tirador escocès que va competir a començaments del segle xx.
El 1912 va prendre part en els Jocs Olímpics d'Estocolm, amb la participació en dues proves del programa de tir. Va guanyar la medalla de plata en la prova de rifle militar per equips, mentre en rifle lliure, 600 metres fou tretzè.

## Referències

* ↑ «James Reid Olympic Results». sports-reference.com. Arxivat de l'original el 29 de novembre 2014. [Consulta: 17 juny 2017].
# Edgar Seligman

Edgar Isaac Seligman (San Francisco, Califòrnia, Estats Units, 14 d'abril de 1867 – Londres, 27 de setembre de 1958) va ser un tirador estatunidenc de naixement però posteriorment nacionalitzat britànic que va competir durant el primer quart del segle xx. Durant la seva carrera esportiva disputà fins a cinc edicions dels Jocs Olímpics, entre 1906 i 1924, amb tres medalles de plata guanyades. Seligman dominava les tres armes de l'esgrima, el floret, el sabre i l'espasa, i és l'únic tirador britànic en haver guanyat un mínim de dues vegades el campionat nacional britànic de les tres modalitats.
El 1906 va disputar els primers Jocs Olímpics a Atenes. Allà guanyà la seva primera medalla de plata en la competició d'espasa per equips, mentre en floret i espasa individual quedà eliminat en les fases prèvies.
El 1908 va prendre part en els Jocs Olímpics de Londres, on disputà dues proves del programa d'esgrima. En la competició d'espasa per equips guanyà la medalla de plata formant equip amb Edgar Amphlett, Leaf Daniell, Cecil Haig, Robert Montgomerie i Martin Holt; i en la competició d'espasa individual fou eliminat en la primera ronda.
Quatre anys més tard, als Jocs d'Estocolm, guanyà una nova la medalla de plata en la competició d'espasa per equips, mentre en espasa i floret individual fou sisè.
De les posteriors participacions en els Jocs de 1920 i 1924 destaca una cinquena posició final en la modalitat de floret per equips i una setena en espasa per equips a Anvers, el 1920.
El 1928 i 1932 va prendre part en els Jocs Olímpics en la modalitat de demostració d'art.

## Referències

* ↑ «"Wills and Bequests - Print Collection for Museums" (Deaths)». The Times [Londres], 54372, 30-01-1959, pàg. 15.
* 1 2 3 4 5 6 7 «Edgar Seligman Olympic Results». sports-reference.com. Arxivat de l'original el 6 de gener 2009. [Consulta: 16 desembre 2015].
* ↑ 20TH CENTURY a fencingmuseum.com
# William Styles

William Kensett Styles (Islington, Londres, 11 d'octubre de 1874 - Seaford, East Sussex, 8 d'abril de 1940) va ser un tirador anglès que va competir a començaments del segle xx.
El 1908 va prendre part en els Jocs Olímpics de Londres, on disputà dues proves del programa de tir. En la prova de carrabina,blanc cec guanyà la medalla d'or, mentre en carrabina, blanc mòbil fou novè.
Quatre anys més tard va disputar tres proves més del programa de tir als Jocs d'Estocolm. Guanyà la medalla de plata en la prova de carrabina, 25 metres, per equips, mentre en carrabina, 25 metres fou tretzè i en carrabina, 50 metres vint-i-setè.

## Referències

* 1 2 «William Styles Olympic Results». sports-reference.com. Arxivat de l'original el 17 d’abril 2020. [Consulta: 11 maig 2016].
# Harold Walden

Harold Adrian Walden (Ambala, Raj Britànic, 10 d'octubre de 1887 - Leeds, West Yorkshire, 2 de desembre de 1955) va ser un futbolista i actor anglès.
Com a futbolista va competir a començament del segle XX com a davanter i en el seu palmarès destaca la medalla d'or en la competició de futbol dels Jocs Olímpics d'Estocolm, el 1912. Pel que fa a clubs, jugà al Halifax Town, Bradford City i Arsenal FC.
Eñ 1902, amb tan sols 14 anys i mig, entrà a l'exèrcit, servint a l'Índia, Irlanda i la Primera Guerra Mundial. En deixar el futbol i l'exèrcit passà va fer de cantant de Music hall, cosa que el va dur a ser molt popular a Anglaterra i a participar en dues pel·lícules.

## Filmografia

* The Winning Goal, dirigida per G.B. Samuelson (1920)
* Cup-Tie Honeymoon, dirigida per John E. Blakeley (1948)

## Referències

* 1 2 «Harold Walden Olympic Results». sports-reference.com. Arxivat de l'original el 12 de novembre 2012. [Consulta: 1r abril 2017].
* ↑ «Harold Walden». arsenal.com. Arsenal FC. Arxivat de l'original el 23 de setembre 2015. [Consulta: 1r abril 2017].
* ↑ Harold Walden a Internet Movie Database (anglès)
# Ernest Webb

Ernest James "Ernie" Webb (Hackney, Londres, 25 d'abril de 1874 – Toronto, 24 de febrer de 1937) va ser un atleta anglès que va competir a primers del segle xx, principalment en proves de marxa.
El 1908 va prendre part en els Jocs Olímpics de Londres, on guanyà la medalla de plata en els 3500 metres marxa i les 10 milles marxa, en quedar, en ambdós casos, rere el seu compatriota George Larner.
Quatre anys més tard, als Jocs d'Estocolm, guanyà una tercera medalla de plata en la prova dels 10 km marxa, rere el canadenc George Goulding.

## Referències

* 1 2 «Ernie Webb Olympic Results». sports-reference.com. Arxivat de l'original el 21 d’octubre 2014. [Consulta: 23 novembre 2015].
# George Wilkinson

George Wilkinson (Manchester, 3 de març de 1879 – Manchester, 7 d'agost de 1946) va ser un waterpolista anglès que va competir a cavall del segle xix i el segle xx. Va guanyar tres medalles d'or en la competició de waterpolo en els tres Jocs Olímpics que disputà: el 1900, 1908 i 1912.

## Referències

* ↑ «George Wilkinson Olympic Results». sports-reference.com. Arxivat de l'original el 23 de setembre 2013. [Consulta: 26 setembre 2015].
* ↑ «George Wilkinson». databaseolympics.com [Consulta: 26 octubre 2015].
* ↑ «George WILKINSON (GBR)». olympic.org [Consulta: 26 octubre 2015].
# Albert Bogen

Albert Bogen (nascut Albert Bógathy, Kikinda, Sèrbia, 8 d'abril de 1882 – Budapest,14 de juliol de 1961) va ser un tirador que va competir per Àustria als Jocs Olímpics de 1912 i per Hongria als Jocs Olímpics de 1928. Fou el pare d'Erna Bogen-Bogáti, sogre d'Aladár Gerevich i avi de Pál Gerevich, tots medallistes olímpics.
El 1912 va disputar dues proves del programa d'esgrima als Jocs d'Estocolm. Guanyà la medalla de plata en la prova de sabre per equips, mentre en la de sabre quedà eliminat en sèries.
El 1928, als Jocs d'Amsterdam disputà la prova d'espasa per equips, quedant eliminat en sèries.

## Referències

* 1 2 3 «Albert Bógathy Olympic Results». sports-reference.com. Arxivat de l'original el 22 d'agost 2011. [Consulta: 13 setembre 2016].
* ↑ Perfil a databaseolympics.com
# Friedrich Golling

Friedrich Golling (11 de novembre de 1883 – 11 d'octubre de 1974) va ser un tirador austríac que va competir a començaments del segle xx.
El 1912 va prendre part en els Jocs Olímpics d'Estocolm, on disputà tres proves del programa d'esgrima. Guanyà la medalla de plata en la prova de sabre per equips, mentre en la de floret i sabre individual quedà eliminat en sèries.

## Referències

* ↑ «Friedrich Golling Olympic Results». sports-reference.com. Arxivat de l'original el 26 d’octubre 2012. [Consulta: 9 agost 2016].
* ↑ Perfil
# Richard Verderber

Richard Verderber (Kočevje, Ducat de Carniola, Imperi Austrohongarès, 23 de gener de 1884 - Viena, 8 de setembre de 1955) va ser un tirador austríac que va competir a començaments del segle xx.
El 1912 va prendre part en els Jocs Olímpics d'Estocolm, on va disputar dues proves del programa d'esgrima. En la prova de sabre per equips guanyà la plata i en la de floret individual el bronze.
Va lluitar en la Primera Guerra Mundial, on va rebre diferents condecoracions.
Durant diversos anys dirigí la Federació Austríaca d'Esgrima.

## Referències

* ↑ «Richard Verderber Olympic Results». sports-reference.com. Arxivat de l'original el 1 de febrer 2010. [Consulta: 8 agost 2016].
* 1 2 «Richard Verderber». austro-hungarian-army.co.uk. Arxivat de l'original el 4 d’octubre 2006. [Consulta: 8 agost 2016].
# Albert Durant

Albert Paul Durant (Brussel·les, 1 de juliol de 1892 – ?) va ser un waterpolista belga que va competir durant el primer quart del segle XX i que va guanyar tres medalles olímpiques.
El 1912 va prendre part en els Jocs Olímpics d'Estocolm, on va guanyar la medalla de bronze en la competició de waterpolo. Vuit anys més tard, als Jocs d'Anvers, va guanyar la medalla de plata, medalla que va revalidar als Jocs de París de 1924.

## Referències

* ↑ «Albert Durant Olympic Results». sports-reference.com. Arxivat de l'original el 17 de novembre 2012. [Consulta: 5 abril 2017].
# Herman Meyboom

Herman Meyboom (Surabaya, Java, Indonèsia, 23 d'agost de 1889 – ?) va ser un nedador i waterpolista belga que va competir a principis del segle xx.
En el seu palmarès destaquen dues medalles en la competició de waterpolo dels Jocs Olímpics: una de plata als de Londres de 1908, i una de bronze als d'Estocolm de 1912. Com a nedador disputà els 100 metres lliures als Jocs de Londres i d'Estocolm, però quedà eliminat en sèries.

## Referències

* 1 2 «Herman Meyboom Olympic Results». sports-reference.com. Arxivat de l'original el 15 de desembre 2012. [Consulta: 22 novembre 2015].
# Fernand de Montigny

Fernand Alphonse Marie Frédéric de Montigny (Anvers, 5 de gener de 1885 – Anvers, 2 de gener de 1974) va ser un arquitecte, tirador i jugador d'hoquei sobre herba belga que va competir durant el primer quart del segle xx. Durant la seva carrera esportiva disputà fins a cinc edicions dels Jocs Olímpics, entre 1906 i 1924, amb dues medalles de plata i tres de bronze guanyades.
El 1906 va disputar els primers Jocs Olímpics a Atenes. Allà guanyà la seva primera medalla de bronze en la competició d'espasa per equips, mentre en floret i sabre individual quedà eliminat en semifinals.
Als Jocs de Londres tornà a guanyar la medalla de bronze en la prova d'espasa per equips, mentre el 1912, als Jocs d'Estocolm, guanyà la medalla d'or en la competició d'espasa per equips.
Un cop superada la Primera Guerra Mundial disputà els Jocs d'Anvers, on guanyà una nova medalla de bronze, però en aquesta ocasió com a membre de l'equip belga d'hoquei sobre herba. En aquests Jocs va estar implicat en la construcció de l'Estadi Olímpic d'Anvers i la renovació de la pista de gel.
La seva darrera participació en uns Jocs fou el 1924, a París, i fou en aquesta darrera edició quan aconseguí els seus èxits més importants en guanyar dues medalles de plata en les proves d'espasa i floret per equips.

## Referències

* 1 2 3 4 5 «Fernand de Montigny Olympic Results». sports-reference.com. Arxivat de l'original el 28 de gener 2012. [Consulta: 16 desembre 2015].
* ↑ «Fernand DE MONTIGNY». International Olympic Committee. [Consulta: 8 agost 2016].
* ↑ F. Hermans, 'Olympisch stadion'
# Jarl Hulldén

Viking Jarl Hulldén (Hèlsinki, 26 de desembre de 1885 - 18 d'octubre de 1913) va ser un regatista finlandès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en la categoria de 12 metres del programa de vela a bord del Heatherbell.

## Referències

* ↑ «Jarl Hulldén Olympic Results». sports-reference.com. Arxivat de l'original el 2015-10-07. [Consulta: 8 març 2017].
# Mikko Hyvärinen

Johannes Mikael "Mikko" Hyvärinen (Kontiolahti, Carèlia Septentrional, 8 de gener de 1884 – Kuopio, 6 de juny de 1973) va ser un gimnasta finlandès que va competir a començaments del segle xx. Era germà del també gimnasta Eero Hyvärinen.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema lliure del programa de gimnàstica.

## Referències

* 1 2 «Mikko Hyvärinen Olympic Results». sports-reference.com. Arxivat de l'original el 13 de desembre 2012. [Consulta: 2 octubre 2016].
* ↑ Perfil a databaseolympics.com
# Martin Klein

Martin Klein (Tarvastu, Estònia, Imperi Rus, 12 de setembre de 1884 - Tarvastu, URSS, 11 de febrer de 1947) va ser un lluitador estonià que va competir com a membre de l'Imperi Rus a començaments del segle XX i que va donar a Estònia la seva primera medalla olímpica.
El 1912 va prendre part en els Jocs Olímpics d'Estocolm, on guanyà la medalla de plata de la categoria del pes mitjà de lluita grecoromana. A semifinals es va enfrontar contra el finlandès Alfred Asikainen, en un enfrontament que va durar onze hores i quaranta minuts, i que continua sent el combat de lluita lliure més llarg de la història. El cansament d'aquest llarg combat va fer que Klein es retirés de la final per l'esgotament, amb la qual cosa Johansson va guanyar la medalla d'or.
El 1910 Klein havia guanyat el primer títol, en els campionats de Sant Petersburg en categoria de pes lliure. El 1913 va disputar el Campionat Mundial, però una lesió l'obligà a retirar-se. El mateix any va guanyar el títol de pes pesat rus. Durant la Primera Guerra Mundial va servir a l'exèrcit rus i més tard va participar en la Guerra d'Independència d'Estònia. El 1919 passà a exercir d'entrenador de lluita lliure per tal de preparar els lluitadors estonians pels Jocs Olímpics de 1920. En aquests jocs se li va oferir disputar-los, però es va negar en favor dels joves. Klein va continuar entrenant i competint fins a 1937. Va morir com a conseqüència d'una hèrnia i va ser enterrat al cementiri Tarvastu. Des de 1962 té lloc el Memorial Martin Klein, una competició internacional de lluita grecoromana a Viljandi.

## Referències

* ↑ «Exhibition "For the First Time in London" introduces London 2012 Games and the Estonian Olympic history». British Embassy, Tallinn. Arxivat de l'original el 12 de desembre 2019. [Consulta: 11 juny 2012].
* 1 2 «Martin Klein Olympic Results». sports-reference.com. Arxivat de l'original el 14 de desembre 2012. [Consulta: 6 febrer 2017].
* 1 2 Lamont, Tom «The 10: longest encounters». The Guardian, 04-01-2009 [Consulta: 8 juliol 2012].
* ↑ Scrivener, Peter «Olympic countdown - 11 days - Great grappling». BBC Sport, 28-07-2008 [Consulta: 8 juliol 2012].
# Karl Lund

Karl Fredrik Leonard Lund (Hèlsinki, 31 de juliol de 1888 – Hèlsinki, 11 de desembre de 1942) va ser un gimnasta finlandès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema lliure del programa de gimnàstica.

## Referències

* ↑ «Karl Lund Olympic Results». sports-reference.com. Arxivat de l'original el 18 de desembre 2012. [Consulta: 5 octubre 2016].
* ↑ Perfil a databaseolympics.com
# Arvid Rydman

Arvid Rydman (Alavus, Ostrobòtnia del Sud, 25 de juny de 1884 – Pori, 14 de maig de 1953) va ser un gimnasta finlandès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema lliure del programa de gimnàstica.
Després de posar punt final a seva carrera esportiva, a partir de 1930 i fins a la seva mort fou el director del Museu Satakunta de Pori. Rydman es va casar amb Kerttu Snellman, neta de Johan Vilhelm Snellman.

## Referències

* ↑ «Arvid Rydman Olympic Results». sports-reference.com. Arxivat de l'original el 13 de desembre 2012. [Consulta: 4 octubre 2016].
* ↑ Perfil a databaseolympics.com
* ↑ Satakunnan Museon kokoelmaohjelma Arxivat 2014-08-19 a Wayback Machine. Ciutat de Pori 2009 (finès). Consulta 19 agost 2014.
# Bertil Tallberg

Bertil Tallberg (Hèlsinki, 17 de setembre de 1883 - Hèlsinki, 20 d'abril de 1963) va ser un regatista finlandès que va competir a començaments del segle xx. Era germà de Gunnar Tallberg, avi d'Henrik Tallberg, Johan Tallberg i Peter Tallberg; i besavi de Mathias Tallberg, tots ells esportistes olímpics.
El 1912 va prendre part en els Jocs Olímpics d'Estocolm, on va guanyar la medalla de bronze en la categoria de 8 metres del programa de vela. Tallberg navegà a bord del Lucky Girl junt a Arthur Ahnger, Emil Lindh, Gunnar Tallberg i Georg Westling.

## Referències

* 1 2 «Bertil Tallberg Olympic Results». sports-reference.com. Arxivat de l'original el 20 d'abril 2010. [Consulta: 22 febrer 2017].